सेम वाली जमीन में होगा मछली पालन: डीसी
पंजाबसरकार की ओर से मछली पालन को प्रफुल्लित करने और किसानों के आर्थिक स्तर को ऊंचा उठाने के लिए हर संभव प्रयास कर रही है। सरकार सेम खारे पानी वाली जगह जिनका कोई इस्तेमाल नहीं होता है, उस जमीन को मछली पालन स्कीम के अधीन ला रही है। यह जानकारी डीसी मालविंदर सिंह जग्गी ने अफसरों को बैठक में दी।
डीसी ने बताया कि इस स्कीम के तहत नए छपड़ों के निर्माण के लिए 80 हजार रुपए पहले साल की खाद खुराक, मछली पुंग के लिए 40 हजार तथा मछली पकड़ने के लिए इस्तेमाल होने वाले जाले के लिए 10 हजार रुपए कुल एक लाख तीस हजार रुपए प्रति एकड़ सब्सिडी दी जा रही है। इसके अलावा एनएमपीएस स्कीम के तहत प्रति हेक्टेयर नई खुदाई के लिए 3 लाख 50 हजार रुपए कर्ज पर एक लाख 40 हजार की सब्सिडी दी जा रही है। वहीं स्कीम के तहत किसानों को पांच दिन मुफ्त मछली पालन ट्रेनिंग 11 जनवरी 2016 से 15 जनवरी 2016 तक डेयरी विस्तार सिखलाई केन्द्र गांव गिल जिला मोगा और सरकारी मछली पुंग फार्म मल्लावाला जिला फिरोजपुर में दी जाएगी। उन्होंने बताया कि जिले के गांव फिडडे खुर्द, डगो रोमाणा, भाणा, गोलेवाला, बीड़ चाहल, मचाकी मल सिंह, कोहारवाला, वांदर जटाना, रुपियांवाला, हसन भट्टी आदि के किसानों कुल 26 लाख 42 हजार की सब्सिडी का लाभ प्राप्त कर मछली पालन कार्य को सफलतापूर्वक अपना लिया है। उन्होंने बताया कि जिले में 2015-16 दौरान 1172 एकड़ रकबा मछली पालन अधीन लाया जा चुका है। मीटिंग में मछली पालन विभाग के सहायक डायरेक्टर करन सिंह ने बताया कि विभाग की ओर से अब तक 73 किसानों को मछली पालन संबंधी 5 दिनों की ट्रेनिंग की जा चुकी है।
कैंप के दौरान लोगों को जानकारी देते हुए भाजपा कार्यकर्ता।
जैतो| गुरुद्वाराटिब्बी साहिब में वार्ड नंबर 1 से 4 तक के निवासियों को प्रधानमंत्री मुद्रा योजना की जानकारी देने के लिए कैंप का आयोजन हलका इंचार्ज जसपाल सिंह पंजगराई के नेतृत्व में किया गया। इस दौरान मुद्रा योजना के अतिरिक्त बुढ़ापा, विधवा और विकलांग पेंशन के बारे में भी जानकारी दी गई। कैंप में मुद्रा योजना के करीब 150 फार्म भी भरे गए। जसपाल सिंह पंजगराई ने बताया कि यह सभी फार्म डीसी फरीदकोट को दिए जाएंगे, ताकि लोगों को अपने काम चलाने के लिए ऋण मिल सके। इस अवसर पर निर्मल सिंह जैलदार, गुरचरण सिंह, भुपिंदर सिंह, जसविंदर सिंह गिल आदि उपस्थित थे।
hin_Deva hin_Deva hin_Deva hin_Deva hin_Deva